Dnevnik RTS
<s>Dnevnik je glavna informativna emisija na Radio televiziji Srbije.</s>

<s>Istorijat 
Na RTS-u Televizijski Dnevnik (interno TVD, popularno Dnevnik) se emituje od 23. avgusta 1958. godine, čineći tako i prvu emisiju emitovanu na televiziji u Srbiji.</s><s>Prvobitno se Dnevnik emitovao u 20 sati, da bi 1. oktobra 1974. bio premešten na termin od 19.30 ("Prednost novog vremena TV Dnevnika je da radni svet vidi sve važnije emisije i da mu još ostane vremena za spavanje.").</s>

<s>Špica 
Krajem 70-ih je uvedena najpoznatija špica Dnevnika-takozvana "tačkasta planeta".</s><s>Prva varijanta je korišćena između 1979. i 1992. godine i imala je i ćiriličnu i latiničnu varijantu (od 1979. do 1983. godine se uglavnom koristila ćirilična varijanta, od 1983. do 1987. godine je uglavnom korišćena latinična varijanta, i od 1987. do 1992. godine je opet korišćena uglavnom ćirilična varijanta.</s><s>Izuzetak su bili nedeljni Dnevnici, koji su emitovani za celu Jugoslaviju, te su koristili latiničnu varijantu (do 1990, kada svi centri samostalno proizvode Dnevnike za celu nedelju, te je špica postala stalno ćirilična).</s><s>Zatim je obnovljena, ovaj put kompjuterski.</s><s>Ova, druga po redu varijanta "tačkaste planete" je zloglasna jer se emitovala krajem 1990-ih (od 1998. godine), decenije koji mnogi smatraju "mračnom", prvenstveno zbog mandata Slobodana Miloševića, bombardovanja i krvavih etničkih ratova na području bivše SFRJ.</s><s>Špica je zamenjena posle 5. oktobra 2000. godine.</s><s>Nova, treća varijanta "tačkaste planete" ,takođe kompjuterski rađena, je uvedena 5. maja 2010. godine.</s><s>To je špica koja se trenutno koristi za Dnevnik RTS-a.</s><s>Za razliku od prethodne dve varijante, koje su bile jedinstvene za sve Dnevnike, treća varijanta ima više verzija, svaka za različit Dnevnik.</s>

<s>Jutarnji dnevnik- žuta i zelena.</s><s>Planeta je bela, tačkice su žute, osim one koja predstavlja Beograd, koja je zelena.</s><s>Dnevnik 1- crvena i plava.</s><s>Planeta je bela, tačkice su crvene, osim beogradske, koja je plava.</s><s>Dnevnik 2- plava i crvena.</s><s>Planeta je bela, tačkice su plave, osim beogradske, koja je crvena.</s><s>Dnevnik 3- tamnoplava i tamnocrvena.</s><s>Planeta je tamnoplava, tačkice su bele, osim beogradske, koja je tamnocrvena.</s><s>Varijanta špice za Dnevnik 3 najviše podseća na izvornu "tačkastu planetu" iz 1979. godine.</s>

<s>Dnevnik danas 
Pored Dnevnika 2, koji se emituje u 19:30, RTS proizvodi i emituje još dva izdanja: Dnevnik 1 u podne (vikendom u 13 časova) i Dnevnik 3 u 23:00 (samo radnim danima), dok se u 17.00 reemituje Dnevnik TV Vojvodina.</s><s>Takođe, postoji i jutarnje izdanje Dnevnika koje se emituje u okviru Jutarnjeg programa RTS-a (Jutarnji Dnevnik) u 08:00.</s>

<s>Voditelji Dnevnika 
 Dnevnik 2
 Branko Veselinović
Ivona Pantelić
Ivanka Ristovski</s>

<s>Jutarnji dnevnik
 Nada Gogić</s>

<s>Dnevnik 3
 Zoran Stanojević
 Miloš Milić
 Jelena Obućina</s>

<s>Voditelji ostalih izdanja Dnevnika i Vesti
 Zoran Mihajlović
 Aneta Kovačić
 Marija Mitrović-Jokić
 Vladimir Petrović
 Vesna Radosavljević
 Miljana Lazić</s>

<s>Vidi još 
 Radio-televizija Srbije
 Televizija
 TV Dnevnik</s>

<s>Spoljašnje veze 
 Radio televizija Srbije
 Redakcija za istoriografiju TVB-RTS, Istorija TVB</s>

<s>Jugoslavenske TV-emisije‎
Srpske TV-emisije‎
Informativni TV-magazini
Emisije i serije na RTS-u</s>

